દરમિયાન જાદવના બાઈક પર ખાતરની કોથળીમાં કેરીનું બોકસ હોવાનું પોલીસને પ્રથમ દ્રષ્ટીએ જોવા મળ્યું હતું. પરંતુ પોલીસની પૂછપરછમાં જાદવે જવાબ આપવામાં ગલ્લાતલ્લા કરી હતી. જેથી પોલીસની શંકા પ્રબળ બની હતી અને તેને પ્લાસ્ટીકની બેગમાંથી કેરીના બોક્સની તપાસણી કરી હતી. જેમાં રદ થઈ ગયેલી રૂ.૫૦૦ની ૯૯૧3 અને રૂ.૧૦૦૦ની ૪૮૯૦ નોટો મળી આવી હતી. વર્ષો પૂર્વે રદ થયેલી રૂ.૫૦૦ની અને ૧૦૦૦ની નોટોનો જથ્થો પોલીસે ઝપ્ત કરીને આરોપીની અટકાયત કરી હતી.